**טייסת 117**, המכונה גם "**טייסת הסילון הראשונה**", היא טייסת מטוסי קרב בחיל האוויר הישראלי. הטייסת הוקמה בשנת 1953 ופעלה מהקמתה בבסיס רמת דוד עד סגירתה בשנת 2020. הטייסת נפתחה מחדש ב-1 ביולי 2021, כטייסת הכשרה ואימון של מטוסי F-35I אדיר בבסיס נבטים.

היסטוריה
--------

טייסת 117 הוקמה בשנת 1953, כטייסת הסילון הראשונה של חיל האוויר. הטייסת קלטה מטוסי מטאור מבריטניה, והייתה לראשונה שיצרה את תורת ההפעלה של מטוסי הסילון בחיל האוויר. בן-גוריון העניק את השמות סופה וסער לשני מטוסי המטאור הראשונים. בשנת 1962 קלטה הטייסת מטוסי מיראז' 3C מצרפת, עם מטוסי המיראז' שהשתתפו במלחמת ששת הימים, מלחמת ההתשה ומלחמת יום הכיפורים.

במלחמת ששת הימים פעלה הטייסת במשימות תקיפה ויירוט. באחת ממשימות אלו הפיל סגן מפקד הטייסת, רס"ן אורי אבן ניר, מטוס הוקר הנטר לבנוני. הפלה יחידה זו של מטוס לבנוני במלחמה זו מנעה מחיל האוויר הלבנוני מלהשתתף בהמשך הלחימה.

את מטוסי המיראז' הטייסת הפעילה עד לשנת 1978 עת הועברו המטוסים לטייסת 253 ("הנגב").

בחודש יוני 1980 קלטה הטייסת מטוסי F-16A/B ("נץ"), יחד עם טייסת 110, כטייסות הראשונות שקלטו מטוס זה בחיל האוויר. בחודש יוני 1981 השתתפו ארבעה ממטוסי הטייסת (יחד עם רביעייה מטייסת 110) ב"מבצע אופרה" להשמדת הכור הגרעיני בעיראק. מפקד הטייסת באותה תקופה, זאב רז, הוביל את מבנה התקיפה.

F-35I אדיר בטקס פתיחת הטייסת המחודשתבשנת 1986 העבירה הטייסת את מטוסיה לטייסות בדרום הארץ, והחלה בהכנות לקליטת מטוסי ה-F-16C/D ("ברק") מבלוק 30. מטוסים אלו נקלטו בטייסת החל משנת 1987 ושירתו בה עד לסגירתה ב-2020. באמצע העשור השני של המאה ה-21 שודרגו כל מטוסיה לתצורת "ברק 2020", שלה מערכות אוויוניקה ברמה של ה-F-16I סופה.

בין מפקדי הטייסת נמנים: מנחם בר (מפקדה הראשון) (1953-1956), אהרן יואלי (מלחמת סיני) (1956-1957), אלי איל (1957-1959), שמעון אש (1959-1960), ישעיהו ברקת (1960-1962), שמואל שפר (מפקדה הראשון כטייסת מיראז'ים) (1962-1964), דוד עברי (1966-1964), עמיחי שמואלי (1969-1966 ובתחילת מלחמת ששת הימים), אורי אבן ניר (ממלא מקום במלחמת ששת הימים ומפקדה במלחמת ההתשה 1969–1972), יהודה קורן (מלחמת יום הכיפורים, 1972–1974), גיורא אפשטיין (1977-1974), קובי ריכטר (1977-1979) שסגר אותה כטייסת מיראז'. זאב רז (1979-1982) הקימה מחדש כטייסת נץ, F-16 חד מושבי בשנת 1980 (מבצע אופרה), יצחק גת (1982-1984), דובי יפה (1984-1987), גדעון אילת (קליטת מטוסי F-16C/D) (1987-1988), יהודה קם (1988-1990), אילן רמון (1992-1990, מלחמת המפרץ הראשונה), רוני שלומי (1992–1994), דרור בן-דוד (1994–1996), אבישי לוי (1996-1998), אייל אשל (1998-2000), עידו יעקבי (2000-2002), גור ליש (2002-2004), ניר קורן (2004-2006), פלג ניאגו (2006–2008), עודד כהן (2008–2010), סא"ל יפתח (2010-2012), גיא דוידסון (2012–2014), סא"ל אורן (2014-2016), סא"ל ניסן (2016-2018), סא"ל עמית (2018-2020).

ב-30 בספטמבר 2020 הטייסת נסגרה כחלק מתוכנית תר"ש תנופה.

הטייסת נפתחה מחדש כטייסת מטוסי F-35I אדיר בבסיס נבטים ב-1 ביולי 2021. בטייסת תתבצע ההכשרה של טייסי ה"אדיר" החדשים ומסגרת אימון לטייסים הקיימים ובהמשך היא אמורה להפוך לטייסת מבצעית. בעקבות זאת, שינו את סמל הטייסת בהתאמה לדור החמישי (סמל עם רקע שחור) של מטוסי הקרב.

סמל הטייסת
----------

* סמלה הראשון של טייסת 117 בעת הקמתה בשנת 1953סמלה הראשון של טייסת 117 בעת הקמתה בשנת 1953
* סמלה של הטייסת בעידן הסילון עד סגירתה בשנת 2020סמלה של הטייסת בעידן הסילון עד סגירתה בשנת 2020
* סמל הטייסת לאחר פתיחתה מחדש כטייסת אדיר F-35 בשנת 2021סמל הטייסת לאחר פתיחתה מחדש כטייסת אדיר F-35 בשנת 2021

גלריה
-----

טקס פתיחת הטייסת וקבלת מטוסי המטאור, 1953. נואם מפקד חיל האוויר דן טולקובסקי. יושב שני משמאל דוד בן-גוריון
* מטוס גלוסטר מטאור מספר 18 של טייסת 117 ניצב במוזיאון חיל האווירמטוס גלוסטר מטאור מספר 18 של טייסת 117 ניצב במוזיאון חיל האוויר
* מטוס F-16C של טייסת 117 בעת אימון ביוון בשנת 2011מטוס F-16C של טייסת 117 בעת אימון ביוון בשנת 2011
* מטוס F-16C של טייסת 117 בעת אימון דגל כחול בשנת 2013מטוס F-16C של טייסת 117 בעת אימון דגל כחול בשנת 2013
* מטוס F-16C של טייסת 117 בעת אימון דגל כחול בשנת 2013מטוס F-16C של טייסת 117 בעת אימון דגל כחול בשנת 2013

קישורים חיצוניים
----------------

ויקישיתוף מדיה וקבצים בנושא **טייסת 117** בוויקישיתוף
* טייסת הסילון הראשונה, באתר חיל האוויר הישראלי
* אלי נוה, ‏להטיס "ציפור מושלמת", **בטאון חיל האוויר** 118, אוגוסט 1980, באתר הספרייה הדיגיטלית להיסטוריה ומורשת חיל האויר
* דרור מרום, ‏חוג הסילון, **בטאון חיל האוויר** 191, ניסן תשנ"ג - אפריל 1993, עמ' 23 - 33, באתר הספרייה הדיגיטלית להיסטוריה ומורשת חיל האויר
* אדירה: טייסת 117 נפתחה מחדש, באתר חיל האוויר הישראלי, 1 ביולי 2021
* רות, סוף: דגל טייסת 117 קופל והיא נסגרה באופן רשמי, באתר חיל האוויר הישראלי, 13 באוקטובר 2020
* טייסת הסילון הראשונה, באתר "מרחב אווירי"
* טייסת 117, באתר "מרקיע שחקים"

הערות שוליים
------------

1. 1 2  שירה פיינסקי ויסמין דרור, ‏אדירה: טייסת 117 נפתחה מחדש, באתר חיל האוויר הישראלי
2. ↑  איטה גליקסברג,  "סיפור ההיסטוריה של ישראל": פרידה מהטייסת שתקפה את הכור בעיראק, כתבה בערוץ "של "כאן חדשות"; במקור, מתוך "חדשות הערב",", באתר יוטיוב, 30 באוקטובר 2020
3. ↑  "צריכים להתאים עצמנו למציאות הנוכחית": הטייסת שהפציצה את הכור בעיראק נסגרה, באתר מעריב אונליין, 30 בספטמבר 2020

  


| טייסות חיל האוויר הישראלי |
| --- |
| מטוסי קרב |  הפטישים (69) •  הקרב הראשונה (101) •  הנמר המעופף (102) •  העקרב (105) •  חוד החנית (106) •  אבירי הזנב הכתום (107) •  העמק (109) •  אבירי הצפון (110) •  הדרקון המעופף/ הטייסת האדומה (115) •  אריות הדרום (116) •  הסילון הראשונה (117) •  העטלף (119) •  אבירי הזנב הכפול (133) •  נשר הזהב (140) •  האיל הנוגח (147) •  התוכי המנפץ (149) •  האחת (201) •  הנגב (253) •  מרכז המדינה (254) |  |
| מסוקים |  הצרעה (113) •  מובילי הלילה (114) •  דורסי הלילה (118) •  ציפורי המדבר (123) •  החרב המתהפכת (124) •  המסוקים הקלים (125) •  מגע הקסם (190) •  מגיני המערב (193) |
| תובלה, כיבוי, בקרה ומודיעין |  הגמל המעופף/ הטייסת הראשונה (100) •  הפילים (103) •  ענקי המדבר (120) •  הנחשון (122) •  אבירי הציפור הצהובה (131) •  מלכי האוויר (135) •  ההוקאיי (192) •  טייסת הכיבוי (249) |
| כלי טיס מאוישים מרחוק |  עוף החול (144) •  ציידי הצללים (160) •  הנחש השחור (161) •  ציפורי האש (166) •  המל"טים הראשונה (200) •  הנשר הלבן (210) •  הברון האדום |
| טייסות מדמי טיסה |  טייסת מאמני כטב"ם ומסוקים (320) •  טייסת מאמני קרב (420) |
| ניסוי |  טייסת מרכז ניסויי טיסה (5601) |
| כנף 2 | טייסת 150 • טייסת 199 • טייסת 248 |
| הטייסות הראשונות | טייסת תל אביב (1) • טייסת הנגב (2) • טייסת הגליל (3) |